PMIndiaData/PMIndiaSum huggingface dataset:
প্রধানমন্ত্রী আগামীকাল গুজরাটে সুরাট ও ডান্ডি সফর করবেন

প্রধানমন্ত্রী শ্রী নরেন্দ্র মোদী আগামীকাল (৩০ জানুয়ারি) গুজরাটের সুরাট ও ডান্ডি সফর করবেন।এই সফর উপলক্ষে প্রধানমন্ত্রী সুরাট বিমানবন্দরে টার্মিনাল ভবনের সম্প্রসারণমূলক কাজের শিলান্যাস করবেন।৩৫৪ কোটি টাকা ব্যয়ে ২৫ হাজার ৫০০ বর্গ মিটার এলাকা জুড়ে এই টার্মিনাল ভবনটি তৈরি করা হচ্ছে।অত্যাধুনিক ও পরিবেশ-বান্ধব এই ভবনে সৌরশক্তি ব্যবহারের পাশাপাশি, এলইডি বাল্ব দিয়ে সাজানো হবে।ভবনের নির্মাণ কাজ শেষ হলে, এখানে ব্যস্ততম সময়ে ১ হাজার ৮০০-রও বেশি যাত্রী যাতায়াত করতে পারবেন।বিমান চলাচল ও যাত্রী সংখ্যার দিক থেকে সুরাট গুজরাটের আমেদাবাদ ও ভদোদরা বিমানবন্দরের পর তৃতীয় ব্যস্ততম বিমানবন্দর। সার্বিক অগ্রগতির লক্ষ্যে পরিকাঠামো সম্প্রসারণ সর্বদাই সরকারের অগ্রাধিকার পেয়েছে।বিমান পরিবহণ সহ বিভিন্ন ক্ষেত্রে একাধিক উন্নয়নমূলক উদ্যোগ গ্রহণ করা হয়েছে।গুজরাটে অসামরিক বিমান পরিবহণ পরিকাঠামোকে শক্তিশালী করার পাশাপাশি, বিমান যোগাযোগ ব্যবস্থা উন্নত করা হচ্ছে।উড়ান প্রকল্পের আওতায় ইতিমধ্যেই কান্ডালার সঙ্গে মুম্বাইয়ের এবং পোরবন্দর – আমেদাবাদ – মুম্বাই বিমান পরিষেবা শুরু হয়েছে।এছাড়াও, রাজ্যের হিরাসার ও রাজকোটে নতুন গ্রিনফিল্ড বা পরিবেশ-বান্ধব বিমানবন্দর সহ আমেদাবাদ ও ভদোদরা বিমানবন্দরে নতুন এটিসি টাওয়ার এবং প্রযুক্তিগত সহায়তা কেন্দ্র গড়ে তোলা হচ্ছে। সুরাটে নতুন ভারত যুব সম্মেলনে প্রধানমন্ত্রী যুবকদের সঙ্গে মতবিনিময় করবেন।এরপর, তিনি রাসিলাবেন সেবন্তিলাল শাহ্‌ভেনাস হাসপাতালের উদ্বোধন করবেন এবং সেখানে চিকিৎসা পরিষেবা সংক্রান্ত বিভিন্ন সুযোগ-সুবিধা ঘুরে দেখবেন। সুরাট পর্ব শেষে প্রধানমন্ত্রীর পরবর্তী গন্তব্য নবসারি জেলার ডান্ডি।এখানে তিনি বাপুর মৃত্যুবার্ষিকীতে জাতীয় লবণ সত্যাগ্রহ স্মৃতিসৌধ জাতির উদ্দেশে উৎসর্গ করবেন।এই স্মৃতিসৌধে মহাত্মা গান্ধীর পাশাপাশি, ঐতিহাসিক ডান্ডি লবণ আন্দোলনে অংশগ্রহণকারী ৮০ জন সত্যাগ্রহীর মূর্তি গড়ে তোলা হয়েছে।১৯৩০ সালের ঐতিহাসিক লবণ সত্যাগ্রহের সঙ্গে যুক্ত বিভিন্ন ঘটনা ও কাহিনীও এই স্মৃতিসৌধে তুলে ধরা হয়েছে।প্রধানমন্ত্রী এই স্মৃতিসৌধটি ঘুরে দেখবেন এবং এক জনসভায় ভাষণ দেবেন। ভারতের স্বাধীনতা সংগ্রামের ইতিহাসে ১৯৩০ সালের লবণ সত্যাগ্রহ অভিযান ডান্ডি অভিযান নামে অধিক পরিচিত।উল্লেখ করা যেতে পারে যে, তৎকালীন ব্রিটিশ সরকারের লবণ আইনের বিরুদ্ধে গণআইন অমান্য অভিযানের অংশ হিসাবে মহাত্মা গান্ধীর নেতৃত্বে ৮০ জন সত্যাগ্রহী আমেদাবাদের সবরমতী আশ্রম থেকে ২৪১ মাইল পথ পাড়ি দিয়ে উপকূলবর্তী গ্রাম ডান্ডিতে পৌঁছে সমুদ্রের জল থেকে লবণ তৈরি করেছিলেন।ইতিহাসে এই ঘটনায় ডান্ডি অভিযান হিসাবে চিরস্মরণীয় হয়ে রয়েছে। চলতি মাসে প্রধানমন্ত্রীর এটি দ্বিতীয় গুজরাট সফর।এর আগে গত ১৯ জানুয়ারি শ্রী মোদী সুরাটের হাজিরাতে আর্মড সিস্টেম কমপ্লেক্স জাতির উদ্দেশে উৎসর্গ করেছিলেন।গান্ধীনগরে গত ১৭ ও ১৮ জানুয়ারি আয়োজিত ভাইব্র্যান্ট গুজরাট শীর্ষ সম্মেলনেও তিনি যোগ দিয়েছিলেন।
বাংলাদেশের প্রধানমন্ত্রীর ৫ই অক্টোবরের সরকারি সফরের সময় ভিডিও কনফারেন্সিং-এর মাধ্যমে দ্বিপাক্ষিক প্রকল্প উদ্বোধনে প্রধানমন্ত্রীর বক্তব্যের অনুবাদ

মাননীয়া প্রধানমন্ত্রী শেখ হাসিনা, সুধীবৃন্দ, বন্ধুগণ, নমস্কার !! সবাইকে শারদীয় শুভেচ্ছা ! বাংলাদেশের প্রধানমন্ত্রী শেখ হাসিনাজির সঙ্গে আরও তিনটি দ্বিপাক্ষিক প্রকল্প উদ্বোধন করার সুযোগ পেয়ে আমি আনন্দিত। বিগত এক বছরে আমরা ভিডিও কনফারেন্সের মাধ্যমে ন’টি প্রকল্পের সূচনা করেছি। আজ আরও তিনটি প্রকল্পের সূচনার মধ্য দিয়ে আমরা এক বছরে মোট এক ডজন যৌথ প্রকল্পের সূচনা করলাম। এই লক্ষ্যে পৌঁছনোর জন্য আমি দুই দেশের আধিকারিক ও নাগরিকদের অভিনন্দন জানাচ্ছি। আজ যে তিনটি প্রকল্পে উদ্বোধন হল, এগুলি প্রত্যেকটি পৃথক ক্ষেত্রের – রান্নার গ্যাস আমদানি, কারিগরি প্রশিক্ষণ এবং সামাজিক উন্নয়ন। কিন্তু তিনটির উদ্দেশ্য একই। আর তা হল – আমাদের নাগরিকদের জীবনযাত্রা উন্নত করা। ভারত-বাংলাদেশের সম্পর্কেরও এটিই মূল নীতি। ভারত-বাংলাদেশের অংশীদারিত্বের ভিত্তি হল আমাদের বন্ধুত্বের মাধ্যমে প্রতিটি নাগরিকের উন্নয়ন নিশ্চিত করা। বাংলাদেশ যে বিপুল পরিমাণে রান্নার গ্যাস রপ্তানি করবে, তাতে দুই দেশই উপকৃত হবে। এর ফলে বাংলাদেশের রপ্তানি, আয় এবং কর্মসংস্থান বৃদ্ধি পাবে। পরিবহণের সময় ১,৫০০ কিলোমিটার দূরত্ব হ্রাসের ফলে আর্থিক দিক থেকে যেমন সুবিধা হবে, পাশাপাশি পরিবেশ দূষণেরও হার কমবে। বাংলাদেশের শিল্পোন্নয়নের লক্ষ্যে ‘বাংলাদেশ-ভারত পেশাদার দক্ষতা উন্নয়ন ��ংস্থা’র দ্বিতীয় প্রকল্পে দক্ষ শ্রমিক এবং প্রযুক্তিবিদ গড়ে তোলা হবে। সুধীবৃন্দ, দুই মহামানব – শ্রীরামকৃষ্ণ পরমহংসদেব এবং স্বামী বিবেকানন্দের চিরস্থায়ী প্রভাব রয়েছে আমাদের সমাজে। তাঁদের অনুপ্রেরণায় ঢাকার রামকৃষ্ণ মিশনে বিবেকানন্দ ভবনের এই প্রকল্পটি নেওয়া হয়েছে। বাংলা সংস্কৃতির ঔদার্য্য এবং মুক্ত চিন্তার মতো এই মিশনেও সকল মত স্থান পায়। আর তাই, এই মিশনে সব সম্প্রদায়ের উৎসব সমদৃষ্টিতে পালন করা হয়। এই ভবনে ১০০ জনের বেশি বিশ্ববিদ্যালয়ের ছাত্র এবং গবেষকের থাকার ব্যবস্থা করা হয়েছে। সুধীবৃন্দ, ভারত-বাংলাদেশের সঙ্গে অংশীদারিত্বকে গুরুত্ব দিয়ে থাকে। আমরা গর্বিত যে ভারত ও বাংলাদেশের সম্পর্ক, দুই বন্ধুভাবাপন্ন প্রতিবেশীর সহযোগিতার আদর্শ উদাহরণ হয়ে উঠেছে। আমি আনন্দিত যে, আজকের আলোচনা আমাদের সম্পর্ককে এগিয়ে নিয়ে যেতে সাহায্য করবে। জয় হিন্দ ! জয় বাংলা ! জয় ভারত-বাংলা বন্ধুত্ব ! ধন্যবাদ। /
অসমও রাজস্থানের বন্যায় নিহত ও আহতদের পরিবার-পরিজনদের জন্য এককালীন আর্থিক সহায়তার কথা ঘোষণা করলেন প্রধানমন্ত্রী

অসম ও রাজস্থানের বন্যায় যাঁরা প্রাণ হারিয়েছেন, তাঁদের নিকটাত্মীয়কে এককালীন ২ লক্ষটাকা করে আর্থিক সহায়তার কথা ঘোষণা করেছেন প্রধানমন্ত্রী শ্রী নরেন্দ্র মোদী। ঐ দুটিরাজ্যের বন্যায় যাঁরা আশঙ্কাজনকভাবে আহত হয়েছেন, তাঁদের জন্যও প্রধানমন্ত্রী অর্থসহায়তার কথা ঘোষণা করেছেন ৫০ হাজার টাকা করে। / ..
ভারতীয় সীমান্তরক্ষীবাহিনীর প্রতিষ্ঠা দিবসে অভিনন্দন প্রধানমন্ত্রীর

ভারতীয় সীমান্তরক্ষী বাহিনীর প্রতিষ্ঠা দিবস উপলক্ষে বাহিনীরকর্মীদের অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনিবলেছেন : ‘@/
তানজানিয়ার রাষ্ট্রপতি ড. জন পোম্বে জোসেফ মাগুফুলির সঙ্গে প্রধানমন্ত্রী শ্রী নরেন্দ্র মোদীর টেলিফোনে বর্তালাপ

প্রধানমন্ত্রী শ্রী নরেন্দ্র মোদী আজ তানজানিয়ার রাষ্ট্রপতি ড. জন পোম্বে জোসেফ মাগুফুলির সঙ্গে টেলিফোনে কথা বলেন। প্রধানমন্ত্রী ২০১৬র জুলাই মাসে তাঁর দার-এস-সালাম সফরের কথা স্মরণ করেন এবং প্রাচীন যুগ থেকে ভারতের বন্ধু, তানজানিয়ার সঙ্গে সম্পর্ক বজায় রাখার ওপর গুরুত্ব আরোপ করেন। তানজানিয়ার সরকার এবং জনসাধারণের চাহিদা অনুযায়ী উন্নয়নের শরিক হতে ভারত, অঙ্গীকারবদ্ধ বলে শ্রী মোদী উল্লেখ করেন। কোভিড – ১৯ মহামারির ফলে তানজানিয়ায় আটকে থাকা ভারতীয় নাগরিকদের দেশে ফেরৎ পাঠানোর বিষয়ে ড. মাগুফুলির উদ্যোগের জন্য প্রধানমন্ত্রী তাঁকে ধন্যবাদ জানান। উভয় নেতা দ্বিপাক্ষিক সম্পর্কের সার্বিক পর্যালোচনা করেন। উন্নয়নের অংশীদারিত্ব, শিক্ষা ক্ষেত্রে যোগাযোগ এবং ব্যবসা বাণিজ্য ও বিনিয়োগে ক্রমবর্দ্ধমান সম্পর্কে তাঁরা সন্তোষ প্রকাশ করেন। এক্ষেত্রে ভবিষ্যতে কিভাবে এই সম্পর্ককে আরো এগিয়ে নিয়ে যায়, তা নিয়ে তাদের মধ্যে আলোচনা হয়েছে। আগামী বছর তানজানিয়ায় রাষ্ট্রপতি ও সংসদীয় নির্বাচনের জন্য প্রধানমন্ত্রী, রাষ্ট্রপতি মাগুফুলি ও তানজানিয়ার জনসাধারণকে শুভেচ্ছা জানিয়েছেন।
মোজাম্বিক সফরকালে ভোজসভায় প্রদত্ত ভারতের প্রধানমন্ত্রীর ভাষণ (০৭ জুলাই, ২০১৬)

মহামান্য প্রেসিডেন্ট ফিলিপ ন্যুসি, ভদ্র মহিলা ও ভদ্র মহোদয়গণ, মাননীয় প্রেসিডেন্ট, আপনার সুন্দর কথাগুলি আমাকে গভীরভাবে স্পর্শ করেছে। ভারত-মোজাম্বিক সম্পর্ককে শক্তিশালী করে তোলার লক্ষ্যে আপনার চিন্তাভাবনার জন্য অশেষ ধন্যবাদ। একই সঙ্গে আমি ধন্যবাদ জানাই মোজাম্বিকের সরকার ও জনসাধারণকে তাঁদের আন্তরিক অভ্যর্থনা ও সাদর আপ্যায়নের জন্য। মাননীয় প্রেসিডেন্ট,আমাদের এই দুটি দেশের সম্পর্ক নতুন কিছু নয়। এদেশে বসবাসকারী ভারতীয় বংশোদ্ভূত মানুষ মোজাম্বিককেই তাঁদের স্বদেশভূমি বলে মনে করে। আমি শুনেছি যে, ভারতের বিভিন্ন প্রান্তে সিদ্দি সম্প্রদায়ের যে সমস্ত মানুষ বসবাস করেন, তাঁদের অনেকেরই পূর্বপুরুষ মোজাম্বিকের অধিবাসী ছিলেন। এই সম্প্রদায় আমাদের দুটি দেশের যুগ যুগ সম্পর্কের এক উজ্জ্বল সাক্ষ্য বহন করে চলেছে। আর এইভাবেই তাঁদের ঐতিহ্য, চিন্তাভাবনা, সংস্কৃতি ও বাণিজ্যিক লেনদেনের সঙ্গে যুক্ত হয়েছে আমাদের দেশের জনসাধারণ। মাননীয় প্রেসিডেন্ট,আমাদের দুটি দেশই ঔপনিবেশিক শাসনকালে দুঃখ-কষ্ট সহ্য করে এসেছে। মোজাম্বিকের ক্ষেত্রে এই সংগ্রাম ছিল দীর্ঘতর। স্বাধীনতা লাভের পর ঔপনিবেশিক শাসন থেকে মোজাম্বিকের মুক্তির সমর্থনে যে সমস্ত প্রথম দেশ এগিয়ে এসেছিল, ভারত ছিল তার অন্যতম। আমরা গর্বিত যে, ১৯৭৫ সালে এক স্বাধীন জাতির মর্যাদা লাভ করেছে মোজাম্বিক। বর্তমানে সাম্প্রতিক দশকগুলিতে বিশ্বে দ্রুত অর্থনীতিতে গড়ে ওঠা একটি দেশ হিসাবে আমরা মোজাম্বিকের সপ্রশংস উল্লেখ করি। মাননীয় প্রেসিডেন্ট, কতকগুলি সাধারণ চ্যালেঞ্জের মুখোমুখী আমাদের এই দুটি উন্নয়নশীল দেশ। তাই, উন্নয়ন ও অর্থনীতির ক্ষেত্রে পারস্পরিক অংশীদারিত্ব আমাদের দু’দেশের সম্পর্কের এক অপরিহার্য অঙ্গ হয়ে উঠেছে। আমাদের বাণিজ্য ও বিনিয়োগের সম্পর্ক আরও বেশি করে নিবিড় হয়ে উঠেছে সাম্প্রতিক বছরগুলিতে। এই সম্পর্ককে আরও এগিয়ে নিয়ে যেতে আগ্রহী। এই লক্ষ্যে মোজাম্বিকের সঙ্গে অভিজ্ঞতা, প্রযুক্তি ও দক্ষতা বিনিময় এবং আপনাদের অগ্রাধিকারের ভিত্তিতে সুবিধাজনক হারে ঋণ সহায়তা প্রসারের জন্য ভারত প্রস্তুত ও প্রতিশ্রুতিবদ্ধ। মোজাম্বিকের স্বাধীনতা লাভের ৪০তম বার্ষিকী উদযাপিত হয়েছে গত বছর। একইসঙ্গে ঐ বছরটি ছিল আমাদের কূটনৈতিক সম্পর্ক স্থাপনেরও ৪০তম বার্ষিকী। ঐ সময়ে দুটি দেশের মধ্যে বিনিময় ও সহযোগিতা বৃদ্ধি পেয়েছে অতীতের থেকে অনেক অনেক বেশি। এর একটি গুরুত্বপূর্ণ অধ্যায় ছিল, ২০১৫ সালের আগস্ট মাসে ভারতে আপনার রাষ্ট্রীয় সফর। পরবর্তীকালে ভারত-আফ্রিকা ফোরাম শীর্ষ বৈঠকে এদেশের প্রধানমন্ত্রীর ভারত সফর আমাদের বিশেষভাবে সম্মানিত করেছে। মাননীয় প্রেসিডেন্ট, আমি জানি যে, আমিই হলাম ভারতের প্রথম প্রধানমন্ত্রী যিনি গত ৩৪ বছরের মধ্যে মোজাম্বিক সফরে এসেছেন। সময়ের এই দীর্ঘ ফারাক বা ব্যবধান থাকা কখনই উচিৎ ছিল না। তবে, ভবিষ্যতে যে এর পুনরাবৃত্তি ঘটবে না, সে সম্পর্কে আমি দৃঢ় বিশ্বাসী শুধুমাত্র এই কথাক’টি বলে, মাননীয় ভদ্রমহিলা ও ভদ্র মহোদয়গণ, আসুন আমরা সকলে মিলে মহামান্য প্রেসিডেন্ট ফিলিপ জ্যাসিন্টো ন্যুসির সুখ, স্বাস্থ্য ও মঙ্গল কামনা করি। আমরা কামনা করি, মোজাম্বিকের জনসাধারণের স্থায়ী শান্তি, সমৃদ্ধি ও অগ্রগতি। একই সঙ্গে আমরা কামনা করি ভারত ও মোজাম্বিকের মধ্যে মৈত্রী ও সহযোগিতার এক নিবিড় বন্ধন।
প্রধানমন্ত্রী কোভিড – ১৯ এর বিরুদ্ধে লড়াইয়ে  সশস্ত্র বাহিনীর ভূমিকার প্রশংসা করেছেন

নতুন দিল্লি, ৬ই মে, ২০২১ প্রধানমন্ত্রী শ্রী নরেন্দ্র মোদী কোভিড – ১৯ এর বিরুদ্ধে লড়াইয়ে সশস্ত্র বাহিনীর ভূমিকার প্রশংসা করেছেন। প্রতিরক্ষা মন্ত্রী শ্রী রাজনাথ সিং এর নিবন্ধ “অদৃশ্য শত্রুর সঙ্গে যুদ্ধ : কোভিড – ১৯ সংক্রমণ বৃদ্ধির প্রেক্ষিতে প্রতিরক্ষা মন্ত্রকের উদ্যোগ” শীর্ষক একটি নিবন্ধের প্রসঙ্গে উল্লেখ করে এক ট্যুইট বার্তায় প্রধানমন্ত্রী বলেছেন : “জল, স্থল ও নভো… কোভিড – ১৯ এর বিরুদ্ধে লড়াইকে শক্তিশালী করতে আমাদের সশস্ত্র বাহিনী সব রকমের চেষ্টা চালাচ্ছে।”
আই.সি.সি. ক্রিকেট বিশ্বকাপে অংশগ্রহণকারী সার্ক রাষ্ট্র প্রধানদের সঙ্গে প্রধানমন্ত্রী কথা বললেন

নয়াদিল্লি, ১৩ ফেব্রুয়ারি, ২০১৫ প্রধানমন্ত্রী শ্রী নরেন্দ্র মোদী আই.সি.সি. ক্রিকেট বিশ্বকাপ ২০১৫`তে অংশগ্রহণকারী সার্ক রাষ্ট্রগুলির প্রধানদের শুভেচ্ছা জানিয়েছেন। প্রধানমন্ত্রী বলেছেন, “রাষ্ট্রপতি @ashrafghani, প্রধানমন্ত্রী শেখ হাসিনা ও রাষ্ট্রপতি সিরিসেনা`র সঙ্গে আমার কথা হয়েছে। ক্রিকেট বিশ্বকাপের জন্য তাঁদেরকে আমার শুভেচ্ছা জানিয়েছি। ৫টি সার্ক দেশ বিশ্বকাপ খেলছে এবং এরা খুবই উৎসাহিত। আমি নিশ্চিত যে, বিশ্বকাপে খেলোয়াড়সুলভ মানসিকতার প্রতিফলন ঘটবে যা ক্রীড়া অনুরাগীদেরও আনন্দ দেবে। আমাদের অঞ্চলে ক্রিকেট মানুষকে একত্রিত করে এবং সৌজন্যবোধ বাড়িয়ে তোলে। আশা করি, সার্ক অঞ্চলের খেলোয়াড়রা গভীর আবেগ নিয়ে খেলবে এবং এই অঞ্চলের জন্য সুনাম বাড়াবে। আমাদের সম্পর্ককে আরও মজবুত করতে নতুন বিদেশ সচিবকে শীঘ্রই সার্ক সফরে পাঠানো হবে”।
পিএম-স্বনিধি প্রকল্পের বাস্তবায়নের পর্যালোচনা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ আবাসন ও নগরোন্নয়ন মন্ত্রকের পিএম-স্বনিধি প্রকল্পের বাস্তবায়নের পর্যালোচনা করেছেন। এই প্রকল্পের জন্য এ পর্যন্ত ২ লক্ষ ৬০ হাজার আবেদন জমা পড়েছে। ৬৪ হাজারেরও বেশি আবেদন মঞ্জুর হয়েছে এবং ৫,৫০০ জনকে ইতিমধ্যেই ঋণ দেওয়া হয়েছে। প্রধানমন্ত্রী ওয়েব পোর্টাল এবং মোবাইল অ্যাপের সাহায্যে পুরো প্রক্রিয়াটি করার জন্য সন্তোষ প্রকাশ করেছেন। তথ্যপ্রযুক্তির মাধ্যমে পুরো প্রকল্পের কাজ হওয়ায় স্বচ্ছতা, দায়বদ্ধতা এবং দ্রুততার সঙ্গে কাজ করার বিষয়টি নিশ্চিত হয়েছে। আবাসন ও নগরোন্নয়ন মন্ত্রক পুরো প্রকল্পের নিরবচ্ছিন্ন বাস্তবায়নের জন্য একটি মোবাইল অ্যাপ সহ তথ্যপ্রযুক্তির ব্যবস্থাপনার কাজটি করেছে। প্রধানমন্ত্রী জানিয়েছেন, রাস্তার হকারদের ডিজিটাল প্রক্রিয়ায় লেনদেনে উৎসাহিত করতে হবে। কাঁচা মাল সংগ্রহ করা থেকে সেগুলি বিক্রির পুরো প্রক্রিয়াটি এই পদ্ধতিতে করার ব্যবস্থা করতে হবে। ডিজিটাল প্রক্রিয়ায় এই লেনদেনের জন্য রাস্তার হকাররা যে প্রোফাইল তৈরি করবেন তার মাধ্যমে ভবিষ্যতে তাঁদের আর্থিক চাহিদা পূরণ করতে সরকারের সুবিধে হবে। প্রধানমন্ত্রী বলেছেন, এই প্রকল্পের মাধ্যমে রাস্তার হকারদের ঋণদানের সুযোগের পাশাপাশি তাঁদের সর্বাঙ্গীণ উন্নয়ন ও আর্থিক উন্নতির জন্যও সরকার নানাবিধ ব্যবস্থা গ্রহণ করতে পারবে। এঁদের আর্থ-সামাজিক বিষয়ে বিস্তারিত তথ্য হাতে পেলে প্রয়োজনীয় নীতি গ্রহণ করা যাবে। এই তথ্য কেন্দ্রের বিভিন্ন মন্ত্রক ব্যবহার করে তাদের নানা প্রকল্পে সুবিধা দিতে পারবে। উদাহরণ হিসেবে বলা যায়, পিএমএওয়াই-ইউ যোজনার আওতায় বাড়ি, উজ্জ্বলা যোজনায় রান্নার গ্যাস, সৌভাগ্য যোজনায় বিদ্যুৎ, আয়ুষ্মান ভারতের আওতায় স্বাস্থ্য, ডিএওয়াই-এনইউএলএম-এর আওতায় দক্ষতার প্রশিক্ষণ, জন ধনের আওতায় ব্যাঙ্ক অ্যাকাউন্টের সুবিধা দেওয়া যাবে। প্রেক্ষাপট কেন্দ্র প্রায় ৫০ লক্ষ রাস্তার হকারদের ব্যবসা শুরু করার জন্য এক বছরের মেয়াদে ১০ হাজার টাকা মূলধন ঋণ হিসেবে পিএম-স্বনিধি প্রকল্পের মাধ্যমে দেবে। এই ঋণদানের প্রক্রিয়ার জন্য কোন অর্থ দিতে হবে না। নির্দিষ্ট সময়ের মধ্যে ঋণ পরিশোধ করতে পারলে হকাররা বার্ষিক ৭ শতাংশ হারে সুদের টাকা ভর্তুকি হিসেবে ফেরত পাবেন এবং তাঁরা যদি ডিজিটাল প্রক্রিয়ায় আর্থিক লেনদেন করেন তাহলে সর্বোচ্চ ১,২০০ টাকা ফেরত পাবেন। যদি কোন হকার নির্দিষ্ট সময়ে তাঁর ঋণ পরিশোধ করতে পারেন এবং ডিজিটাল প্রক্রিয়ায় আর্থিক লেনদেনের সমস্ত রিসিট দেখাতে পারেন, তাহলে তাঁকে ঋণের জন্য কোন সুদ দিতে হবে না। এছাড়াও, নির্দিষ্ট সময়ে ঋণ পরিশোধ করলে পরবর্তী ঋণের সুবিধা ওই হকার পাবেন। পিএম-স্বনিধি প্রকল্পের ঋণদানের প্রক্রিয়া ২ জুলাই থেকে শুরু হয়েছে। স্মল ইন্ডাস্ট্রিজ ডেভেলপমেন্ট ব্যাঙ্ক অফ ইন্ডিয়া এই প্রকল্পটি রূপায়ণের দায়িত্ব পেয়েছে।
গ্রামীণ জনসাধারণের আশা-আকাঙ্ক্ষা রূপায়ণের উপযুক্ত মঞ্চ হল পঞ্চায়েতি রাজ প্রতিষ্ঠান  : জাতীয় পঞ্চায়েতি রাজ দিবসে বার্তা প্রধানমন্ত্রীর

“জাতীয় পঞ্চায়েতি রাজ দিবসে আমি কঠোর পরিশ্রমী সেই সমস্ত মানুষকে সম্মানজানাই যাঁরা ভারতের পঞ্চায়েতি রাজ সংস্থা ও প্রতিষ্ঠানগুলির মাধ্যমে জনসাধারণের সেবা করে আসছেন।” জাতীয়পঞ্চায়েতি রাজ দিবসে এক বার্তায় এ কথা বলেছেন প্রধানমন্ত্রী শ্রী নরেন্দ্র মোদী। ঐবার্তায় তিনি আরও বলেছেন যে, “গ্রাম-ভারতের সাধারণ মানুষের আশা-আকাঙ্ক্ষা পূরণেরএকটি সফল মঞ্চই হল পঞ্চায়েত প্রতিষ্ঠান। ভারতের রূপান্তরেরলক্ষ্যে এই প্রতিষ্ঠানগুলি এক গুরুত্বপূর্ণ ভূমিকা পালন করে চলেছে।” প্রধানমন্ত্রীতাঁর বার্তায় আরও বলেন, “সার্বিক অগ্রগতি এবং তৃণমূল পর্যায়ের অংশগ্রহণের মধ্যদিয়ে আমাদের সরকার ‘গ্রাম উদয়’ থেকে ‘ভারত উদয়’-এর স্বপ্নকেবাস্তবায়িত করার কাজেসচেষ্ট রয়েছে।”
নুয়াখাই জুহার উপলক্ষ্যে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী নুয়াখাই জুহার উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ আমাদের কৃষকদের কঠোর পরিশ্রম নুয়াখাই-এর মাধ্যমে উদযাপিত হয়। তাঁদের জন্যই আমাদের দেশের মানুষ খেতে পাচ্ছেন। এই পবিত্র দিনে সকলের সমৃদ্ধি ও সুস্বাস্থ্য কামনা করি। নুয়াখাই জুহার!”
বিজয় দিবসে সশস্ত্র বাহিনীকে সম্মান জানালেন প্রধানমন্ত্রী

বিজয় দিবসে সশস্ত্র বাহিনীর সাহসিকতা ও অদম্য শক্তিকে শ্রদ্ধা ও সম্মান জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন, “আজ বিজয় দিবসে আমাদের সশস্ত্র বাহিনীর বীরত্ব ও অদম্য শক্তিকে জানাই শ্রদ্ধা ও সম্মান। দেশের প্রতি তাঁদের সেবার কোনও তুলনা নেই”।
ভারত ও মরক্কোর মধ্যে আবাসন ও বাসস্থান ক্ষেত্রে তথ্য আদান-প্রদান সহ কারিগরি সহযোগিতার লক্ষ্যে স্বাক্ষরিত মউ সম্পর্কে মন্ত্রিসভাকে অবহিত করা হয়েছে

ভারত মরক্কোর মধ্যে আবাসন তথা বাসস্থান ক্ষেত্রে তথ্য আদান-প্রদান সহ কারিগরি সহযোগিতার লক্ষ্যে গত ফেব্রুয়ারি মাসে স্বাক্ষরিত সমঝোতাপত্র বা মউ সম্পর্কে মন্ত্রিসভাকে অবহিত করা হয়েছে। নতুন দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত মন্ত্রিসভার বৈঠকে এ বিষয়ে জানানো হয়। সমঝোতাপত্রটি রূপায়িত হলে আবাসন ও মানব বাসস্থান ক্ষেত্রে দুই দেশের মধ্যে দ্বিপাক্ষিক সহযোগিতা আরও মজবুত হবে। শহরাঞ্চলের সুস্থায়ী অগ্রগতির ক্ষেত্রে শহরগুলি যে ধরণের সমস্যার সম্মুখীন হয়ে থাকে, তা দূর করার ক্ষেত্রেও দুই দেশ এই সমঝোতা অনুযায়ী পারস্পরিক সহযোগিতা করবে। এমনকি, এই মউ স্বাক্ষরের ফলে উভয় দেশের মধ্যে বাণিজ্যিক লেনদেন বৃদ্ধি পাবে। এছাড়াও, স্বল্প আয়ের মানুষের জন্য সুলভ আবাসন, জল সরবরাহ ও নিকাশী ব্যবস্থা, শহরাঞ্চলীয় পরিবহণ সহ স্মার্ট সিটি গড়ে তোলার বিষয়গুলিতে সহযোগিতা আরও বাড়বে।
শিক্ষা, জ্ঞান ও দক্ষতা অর্জনের দিকে নজর দিতে তরুণ আই.এ.এস.আধিকারিদের পরামর্শ দিলেন প্রধানমন্ত্রী

দেশের সাধারণ মানুষের সঙ্গে সফল যোগাযোগ স্হাপনের লক্ষ্যে পরিবেশ ও পরিস্হিতির প্রতি সংবেদনশীল হতে তরুণ আই.এ.এস.আধিকারিদের পরামর্শ দিলেন প্রধানমন্ত্রী শ্রী নরেন্দ্র মোদী। আজ এখানে সহকারী সচিবদের এক অনুষ্ঠানের উদ্বোধনী পর্বে ভাষণদানকালে প্রধানমন্ত্রী ২০১৪ ব্যাচের আই.এ.এস. আধিকারিকদের উদ্দেশ্যে বলেন যে নিজেদের শিক্ষা ও দক্ষতা বাড়িয়ে তোলার প্রভূত সুযোগ রয়েছে তাঁদের সামনে। এ পর্যন্ত প্রশিক্ষণের মধ্য দিয়ে তাঁরা যে শিক্ষা ও দক্ষতা লাভ করেছেন, কর্মজীবনে তার থেকে অনেক অনেক বেশি শিক্ষা ও জ্ঞানের সঞ্চয় বৃদ্ধি পাবে তাঁদের। আগামী তিন মাসে তাঁদের দক্ষতা আরও বাড়িয়ে তোলার দিকে নজর দিতে পরামর্শদেন প্রধানমন্ত্রী। তিনি বলেন, এর ফলে যে দপ্তরগুলিতে তাঁরা নিযুক্ত থাকবেন সেখানকার কাজকর্মের গুনগত মানও অনেক উন্নত হবে। সরকারি প্রশাসন ও পরিচালনের ক্ষেত্রে প্রযুক্তি ব্যবহারের ওপর গুরুত্ব দিয়ে শ্রী মোদী বলেন, সরকারি কাজকর্মে প্রযুক্তির প্রসার ও উন্নয়নের জন্য তরুণ আধিকারিকদের দৃষ্টি দেওয়া প্রয়োজন। সরকারি পদাধিকার বলে কে উচ্চপদে আসীন বা কেঅধনস্ত আধিকারিক সে সম্পর্কে ভয়, ভীতি বা চিন্তা-ভাবনা না করে কেন্দ্রীয় সরকারের সহকারি সচিব পদে যুক্ত থাকা কালে আগামী তিন মাস বরিষ্ঠ ও উঁচুতলার আধিকারিকদের সঙ্গে নির্ভয়ে ও নির্দ্বিধায় কথাবার্তা বলার জন্য তরুণ আধিকারিকদের পরামর্শ দেন প্রধানমন্ত্রী। প্রধানমন্ত্রী বলেন, ২০১৩ ব্যাচের আই.এ.এস. আধিকারিকদের থেকে শুরুকরে প্রশিক্ষণের ক্ষেত্রে নতুন চিন্তা-ভাবনা নিয়ে আসা হয়েছে। কর্মজীবনের শুরুতে তরুণ আই.এ.এস. আধিকারিকরা যাতে কেন্দ্রীয় সরকারের কোন না কোন পদে নিযুক্ত থেকে কাজকরতে পারেন সেই ব্যবস্হা চালু হয়েছে। অতীতে এই ধরনের সুযোগ আই.এ.এস. আধিকারিদের সামনে সাধারনত খোলা ছিল না। কেন্দ্রীয় কর্মী, জন অভিযোগ ও পেনশন দপ্তরেরপ্রতিমন্ত্রী ডঃ জীতেন্দ্র সিং সহ বরিষ্ঠ সরকারি আধিকারিরাও উপস্হিত ছিলেন আজকের অনুষ্ঠানে।
শ্রী নারায়ণভাই দেশাইয়ের প্রয়াণে প্রধানমন্ত্রীর শোক প্রকাশ

নয়াদিল্লি, ১৬ মার্চ, ২০১৫ শ্রী নারায়ণভাই দেশাইয়ের প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। প্রধানমন্ত্রী বলেছেন, “একজন বিদ্বান ব্যক্তিত্ব হিসেবে নারায়ণভাই দেশাই সর্বদাই স্মরণীয় হয়ে থাকবেন। গান্ধীজি’কে জনসমক্ষে আনার ব্যাপারে তাঁর গুরুত্বপূর্ণ অবদান অবশ্যই অনস্বীকার্য। তাঁর প্রয়াণে আমি দুঃখিত। আমি তাঁর আত্মার শান্তি কামনা করি”।
প্রাথমিক ও অনুসন্ধানমূলক বৈজ্ঞানিক গবেষণা ক্ষেত্রে ভারত-রাশিয়া চুক্তি

২০১৫-র মে মাসে ভারত ও রাশিয়ার মধ্যে সম্পাদিত গবেষণা প্রকল্প সহযোগিতা চুক্তির বিষয়টি আজ কেন্দ্রীয় মন্ত্রিসভায় সবিস্তারে আলোচিত হয়। বিষয়টির খুঁটিনাটি সম্পর্কে অবহিত করা হয় প্রধানমন্ত্রী শ্রী নরেন্দ্র মোদীকে। প্রাথমিক এবং অনুসন্ধানমূলক বৈজ্ঞানিক গবেষণার ক্ষেত্রে ভারত ও রাশিয়ার গবেষকদের প্রতিযোগিতামূলক গবেষণা অনুদান দেওয়ার সংস্থান রয়েছে সম্পাদিত চুক্তিটিতে। দু’দেশের মধ্যে স্বাক্ষরিত এই চুক্তিটি বলবৎ থাকবে আগামী ছ’বছরের জন্য। তবে, ভারতের বিজ্ঞান ও প্রযুক্তি দপ্তর (ডি এস টি) এবং রাশিয়ার বিজ্ঞান ফেডারেশনের (আর এস এফ) পারস্পরিক সম্মতিতে চুক্তির মেয়াদ আরও বৃদ্ধি করা যেতে পারে। গণিত, কম্পিউটার ও বৈজ্ঞানিক পদ্ধতি, পদার্থ বিদ্যা ও মহাকাশ বিজ্ঞান, রসায়ন ও বস্তুবিজ্ঞান, জীববিদ্যা ও জীব বিজ্ঞান, চিকিৎসার জন্য প্রাথমিক গবেষণা, কৃষি বিজ্ঞান, ভূ-বিজ্ঞান এবং স্থাপত্য তথা গঠন ও নির্মাণ বিজ্ঞানের ক্ষেত্রে এই প্রতিযোগিতামূলক গবেষণার উল্লেখ রয়েছে ঐ চুক্তিটিতে। আর্থিক সহায়তা তথা অনুদানের জন্য গবেষণা প্রকল্পগুলি চিহ্নিত করার ক্ষেত্রে সিদ্ধান্ত নেবে ভারতের বিজ্ঞান ও প্রযুক্তি দপ্তর এবং রাশিয়ার বিজ্ঞান ফেডারেশন। দু’দেশের মধ্যে এই সহযোগিতা প্রসারের ফলে জ্ঞানের এক নতুন দিগন্ত উন্মোচিত হবে। বৈজ্ঞানিক গবেষণাপত্রের যৌথ প্রকাশনা এবং শ্রমশক্তি প্রশিক্ষণও সম্ভব হয়ে উঠবে দু’দেশের ঘনিষ্ঠ সহযোগিতায়। /
প্রধানমন্ত্রী শ্রী নরেন্দ্র মোদী সকাশে ইরানের বিদেশ মন্ত্রী ডঃ জাভাদ জারিফ

রাইসিনা ডায়লগ ২০২০-তে যোগ দিতে ইরানের বিদেশ মন্ত্রী ডঃ জাভাদ জারিফ ভারত সফর করছেন। ডঃ জারিফ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে মিলিত হন। ডঃ জারিফ’কে ভারতে স্বাগত জানিয়ে প্রধানমন্ত্রী শ্রী মোদী গত বছরের সেপ্টেম্বর মাসে নিউইয়র্কে রাষ্ট্রসংঘের সাধারণ অধিবেশনের ফাঁকে রাষ্ট্রপতি মিঃ রৌহানির সঙ্গে তাঁর সৌহার্দ্যপূর্ণ পরিবেশে বিভিন্ন বিষয়ে আলাপ-আলোচনার কথা স্মরণ করেন। ইরানের সঙ্গে ভারতের মজবুত ও মৈত্রীপূর্ণ সম্পর্ক অব্যাহত থাকবে বলেও শ্রী মোদী পুনরায় উল্লেখ করেন। চাবাহার প্রকল্প-সহ ইরানের এই বন্দর এলাকাকে বিশেষ অর্থনৈতিক অঞ্চল হিসাবে গড়ে তোলার লক্ষ্যে বর্তমান অগ্রগতিতে সেদেশের নেতৃবৃন্দকে শ্রী মোদী ধন্যবাদ দেন। এই অঞ্চলের সাম্প্রতিক ঘটনাবলী সম্পর্কে ডঃ জারিফ ভারতের প্রধানমন্ত্রী শ্রী মোদীকে অবহিত করেন। প্রধানমন্ত্রী শ্রী মোদী ঐ অঞ্চলে শান্তি, নিরাপত্তা ও স্থিতিশীলতা বজায় রাখার ক্ষেত্রে ভারতের গভীর আগ্রহের কথা ব্যক্ত করেন।
পেশাদারি নিরাপত্তা এবং স্বাস্হ্য ক্ষেত্রে সহযোগিতায় ভারত ও জার্মানীর মধ্যে চুক্তিতে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে পেশাদারি নিরাপত্তা এবং স্বাস্হ্য ক্ষেত্রে সহযোগিতায় ভারত ও জার্মানীর মধ্যে চুক্তিতে অনুমোদন পেল। এই চুক্তি ২০১৮ সালের ১৩ই নভেম্বর স্বাক্ষরিত হয়েছিল। এই চুক্তি ফলে পেশাদারি নিরাপত্তা এবং স্বাস্হ্য ক্ষেত্রে আধুনিক প্রশিক্ষণের বিভিন্ন কলাকৌশল ও প্রযুক্তির বিকাশ ঘটানো সম্ভব হয়েছে। ইন্টারন্যাশনাল সোস্যাল সিকিউরিটি অ্যাসোসিয়েশন (আএসএসএ) মাধ্যমে জার্মান সোস্যাল অ্যাক্সিডেন্ট ইনসিউরেন্স (ডিজিইউভি) নির্মাণ এবং উৎপাদন ক্ষেত্রে কিভাবে ওএসএইচ চ্যালেঞ্জেস মোকাবিলা করবে, তা তুলে ধরা হয়েছে এই চুক্তিতে। একইসঙ্গে কর্মক্ষেত্রে কিভাবে স্বাস্হ্য ও সুরক্ষার উন্নতি এবং পেশাদারি আঘাত এবং রোগ থেকে রক্ষা পাবেন শ্রমিকরা এই চুক্তিতে তাও বলা হয়েছে। এই সহযোগিতার ফলে ডিরেক্টরেট জেনারেল ফ্যাক্টরি অ্যাডভাইস সার্ভিস এবং লেবার ইন্সটিটিউট (ডিজিএফএএসএলআই) দক্ষতা বৃদ্ধি সম্ভব হবে। একইসঙ্গে ওএসএইচ ক্ষেত্রে সমস্যা মোকাবিলা, ল্যাবেটরিস আধুনিকীকরণ এবং গবেষণা ক্ষেত্রে উন্নতি ঘটিয়ে ভারতীয়দের কর্মক্ষমতা বৃদ্ধি সম্ভব হবে বলে মনে করা হচ্ছে। /
হুগলি ডক অ্যান্ড পোর্ট ইঞ্জিনিয়ার্স লিমিটেডের কর্মীদের জন্য উন্নত স্বেচ্ছা অবসর প্রকল্প এবং যৌথ উদ্যোগের মাধ্যমে সংস্থার পুনর্গঠনে অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ কলকাতার হুগলি ডক অ্যান্ড পোর্ট ইঞ্জিনিয়ার্স লিমিটেড (এইচ.ডি.পি.ই.এল.) সংস্থার জন্য একটি উন্নত স্বেচ্ছা অবসর প্রকল্পের অনুমোদনের পাশাপাশি যৌথ উদ্যোগের মাধ্যমে ঐ সংস্থার পুনর্গঠনের প্রস্তাব মঞ্জুর করেছে। উন্নত ঐ স্বেচ্ছা অবসর প্রকল্পটি আই.ডি.এ. ২০০৭-এর সঙ্গে যুক্ত বেতন হারের ভিত্তিতে করা। এই প্রকল্পটি তিন মাসের জন্য উন্মুক্ত থাকবে আর এক্ষেত্রে এক মাস মেয়াদ সম্প্রসারণের সুযোগ আছে। উন্নত স্বেচ্ছা অবসর প্রকল্প রূপায়ণের পর, বেসরকারি ক্ষেত্রের সঙ্গে যৌথ উদ্যোগে সংস্থাটির পুনর্গঠনের চেষ্টা হবে আর তা ব্যর্থ হলে এই সংস্থার বিলগ্নীকরণ করা হবে। উন্নত এই স্বেচ্ছা অবসর প্রকল্প রূপায়ণের ফলে এইচ.ডি.পি.ই.এল. – এর জনবল যথেষ্ট হ্রাস পাবে এবং সংস্থার আকার কমাতে সাহায্য করবে। এরপর, এইচ.ডি.পি.ই.এল. পুনর্গঠনের উপযোগী হয়ে উঠবে। বর্তমান স্বেচ্ছা অবসর প্রকল্পটি পুরোনো প্রাক্ সংশোধিত হারের ভিত্তিতে করা আর তাই উন্নত স্বেচ্ছা অবসর প্রকল্প চালু করার ফলে এইচ.ডি.পি.ই.এল. – এর কর্মীদের মধ্যে যাঁরা এটি বেছে নেবেন তাঁদের ক্ষেত্রে অবসরকালীন সুযোগ-সুবিধা আরও বেশি প্রাপ্য হবে। মন্ত্রিসভার এই সিদ্ধান্ত কর্মীদের কল্যাণ ও তার সঙ্গে সঙ্গে রাজকোষে নিয়মিত হারে ঘাটতি কমাতে সাহায্য করবে। উল্লেখ করা যেতে পারে যে, ১৮১৯ সালে গড়ে ওঠা এইচ.ডি.পি.ই.এল. ১৯৭৩ সালের পোর্ট ইঞ্জিনিয়ারিং ওয়ার্কস – এর সঙ্গে মিশে যায় আর এটি অ্যান্ড্রু ইয়ুল সংস্থার নিয়ন্ত্রণে আসে। ১৯৮৪ সালে এই সংস্থার জাতীয়করণ হয় এবং এর নাম হয় হুগলি ডক অ্যান্ড পোর্ট ইঞ্জিনিয়ার্স লিমিটেড। এই সংস্থার দুটি ইউনিট-ই হুগলি নদীর তীরে সালকিয়া ও নাজিরগঞ্জে অবস্থিত এবং দুটি-ই প্রচুর লোকসানে চলছে।
১৯৬৫ সালের যুদ্ধে মাতৃভূমির জন্য লড়াইয়ে অবতীর্ণ সেনানীদের প্রতি প্রধানমন্ত্রীর প্রণাম

প্রধানমন্ত্রী শ্রী নরেন্দ্র মোদী ১৯৬৫ সালের যুদ্ধের ৫০তম বার্ষিকী উপলক্ষে মাতৃভূমির জন্য লড়াইয়েঅবতীর্ণ সকল সাহসী সেনার প্রতি বিনম্র প্রণাম জানিয়েছেন। প্রধানমন্ত্রী বলেছেন, “১৯৬৫ সালের যুদ্ধের ৫০তম বার্ষিকীতে মাতৃভূমির জন্য লড়াইয়ে অংশ নেওয়া সকল সাহসী সেনার প্রতি আমার প্রণাম। আমাদের সেনাবাহিনীর সাহস ও শৌর্য খুবই অনুপ্রেরণাদায়ক। এঁরা প্রতিটি বাধা জয় করে ভারতের একতা ও অখন্ডতাকে সুরক্ষিত রেখেছিলেন। আমরা শ্রী লালবাহাদুর শাস্ত্রীর বিচক্ষণ ও প্রাণবন্ত নেতৃত্বদানের ভূমিকা স্মরণ করি। ১৯৬৫ সালের যুদ্ধে তিনি সামনে থেকে নেতৃত্ব দিয়েছিলেন এবং দেশের শক্তির এক মূল উৎস হয়ে উঠেছিলেন”।